ג'רמיה קלארק

ג'רמיה קלארק (באנגלית: Jeremiah Clarke; 1674 - 1 בדצמבר 1707) היה מלחין אנגלי.

ג'רמיה קלארק נולד ב-1674, ככל הנראה בלונדון. הוא היה תלמידו של ג'ון בלואו, בקתדרלת סיינט פול. אחרי סיום לימודיו היה לנגן עוגב ב"קאפלה המלכותית". 

שיגעון שאחז בו מחמת אהבה נכזבת גרם לקלארק להתאבד ביריה. החליף אותו בתפקידו ויליאם קרופט.

כיום זכור קלארק בעיקר בזכות יצירה פופולרית לכלי מקלדת המיוחסת לו, "שיר הלכת של נסיך דנמרק". יצירה זו נודעה יותר בשם "סולו לחצוצרה" ובמשך שנים רבות יוחסה להנרי פרסל. מקורה הוא למעשה באופרה למחצה "נסיכת האי", הפקה מוזיקלית משותפת של קלארק ודניאל פרסל, אחיו הצעיר של הנרי פרסל, ומכאן כנראה הטעות.

יצירות

 מוזיקה לצ'מבלו ועוגב
 מיסות ושאר יצירות דתיות (ביניהן 20 מזמורים וכמה אודות)
 "שיר הלכת של נסיך דנמרק" מתוך "נסיכת האי", הנודע ברבים בשם "סולו חצוצרה", משנת 1699 בערך.

קישורים חיצוניים

 
 
 Easybyte - free easy piano music for Trumpet Voluntary

מלחינים בריטים
מלחינים מתקופת הבארוק
מתאבדים: מוזיקאים
אישים הקבורים בקתדרלת סנט פול
ילידי 1674
נפטרים ב-1707